Աշոտ Պողոսյանի պաշտպանը նաև ներկայացրեց քրեական գործում առկա բանկային քաղվածքները`Աշոտ Պողոսյանի բանկային հաշիվների և եկամուտների մասին տեղեկանքները: Մասնավորապես, «Հայէկոնոմբանկի», «Արարատբանկի» և «ՎՏԲ-Հայաստան բանկի»` Աշոտ Պողոսյանի հաշվեհամարների մասին տեղեկությունները: Բացի աշխատավարձերից` այդ հաշիվներում որևէ գործարքներ, ըստ ներկայացված տեղեկանքների, չկան: Դրանց շրջանառությունը եղել է ընդհանուր 46 մլն դրամ` 2011-2014թթ-ին: